XII 



Hunesøgaard, som i Forvejen var valgt som Udgangspunkt for Exkur- 

 sionerne; allerede samme Eftermiddag gjordes en lille Udflugt over 

 Bakkerne langs Skovranden til Klinten omkring „Taleren" ; tilbage 

 gjennem Skoven, over Aborrebjerget, til Hunesøgaard. — Den 25de Juni 

 anvendtes til en Exkursion gjennem Skoven mod Syd til Sommerspiret, 

 Maglevandsfaldet , osv. ; herfra hen paa Eftermiddagen tilbage langs 

 Klinten. Næste Formiddag, d. 26de Juni, Udflugt til Skoven og Klinten 

 ved Liselund, hvorpaa Exkursionen sluttedes. 



Da Møens Klint i Forvejen er ret godt undersøgt i botanisk Hen- 

 seende, var denne Exkursion ikke saa meget iværksat for direkte at 

 berige Videnskaben som for at give Medlemmerne Lejlighed til at gjøre 

 sig bekjendt med Klintens ejendommelige og rige Vegetation, især af 

 kalkyndende Planter, navnlig Orchideerne. Paa Grund af Forsommerens 

 vedholdende Tørke saa man imidlertid ikke meget til den Planterigdom, 

 som ellers udmærker Klintens Skove og Bakkeskraaninger ; dog samledes 

 14 Arter af de her tidligere iagttagne Orchideer, af hvilke de, der voxe 

 paa solaabne Bakker, kun fandtes i faa og temmelig forkrøblede Exem- 

 plarer; kun de Arter, der voxe paa de mest skyggefulde Steder i Skoven, 

 syntes ikke at have lidt af Tørken, f. Ex. Neottia nidus avis, hvoraf 

 der toges et Exemplar med 67 Blomster i Blomsterstanden. I rigelig 

 Mængde fandtes smukke fascierede Exemplarer af Primula variabilis 

 (Primula officinalis Xacaulis). Af Scrophularia nodosa blev der fundet 

 et særdeles kraftigt Exemplar med kransstillede Blade; de nederste Blade 

 vare modsatte;. de følgende, med Tallene 1 — 6 betegnede øverste Blad- 

 par eller Bladkredse forholdt sig derimod paa følgende Maade : 1) 2 

 modsatte Blade, det ene delt i to fra Spidsen til Midten, det andet kun 

 ganske lidt indskkaret i Spidsen; 2) 3 Blade, de to tæt sammen, mod- 

 satte det 3die; 3.4,5,6) 5 Blade i Kreds, dog ikke ganske stillede i 

 samme Højde; de 5 til samme Kreds hørende Blade sad 2 og 3 nærmere 

 sammen og saaledes, at ovenfor de 3 Blade i den ene Kreds sad 2 i 

 den efterfølgende, o. s. v.; alle Blade støttede Knopper, som i de øvre 

 Blades Hjørner voxede ud til Blomsterstande. — En stor, gul Plet paa 

 en Eng mellem Stege og. Klinten viste sig at hidrøre fra en tæt Bevox- 

 ning af Thalictrum fiavum. Paa flere Steder i Kløvermarkerne iagttoges 

 Silène dichotoma, baade Individer med tvekjønnede Blomster og Individer 

 med smaakronede Hunblomster. — Af Kryptogamer saaes i denne tørre 

 Tid naturligvis ikke mange; dog fandtes i Skoven nær „Taleren 11 , imellem 

 Cephalanthera grandifiora , en for Danmark ny underjordisk Svamp, 

 nemlig Hysterangium clathroides Vitt., i c. 30 Exemplarer. 



Endvidere fandtes af sjældnere Svampe : Taphrina Githaginis Bostr. 

 ved Hunesøgaard, Leptothyrium Periclymeni (Desm.) paa grønne Blade 

 af Lonicera Xylosteum i Mængde, Caeoma Ribesii Lk. paa Blade af 

 Ribes alpinum. — Paa en Skovslette ved Aborrebjerget fandtes Blomster- 

 standen af talrige Exemplarer af Liihospermum officinale misdannede 

 af en Galmyg , Cecidomyia Lithospermi Lev. , og Lonicera Xylosteum 

 havde paa de unge Grene Galler af en Sommerfugl, Ålucita duo- 

 decadactyla Hüb., og Bladene vare stærkt krusede i Randen af Phytoptus 

 Xylostei Can. C, Raunkiær. 



